и същи видове основна употреба:
 —
 разглежданият продукт;
 —
 продуктът, произвеждан и продаван на вътрешния пазар в САЩ; както и
 —
 продуктът, произвеждан и продаван в Съюза от промишлеността на Съюза.
 (37)
 Поради това тези продукти се смятат за сходни продукти по смисъла на член 1, параграф 4 от основния регламент.
 2.3. Твърдения относно обхвата на продукта
 (38)
 Шведското дружество Preem AB и Valero Energy Ltd Ireland, производители и доставчици на горива и като такива — ползватели на разглеждания продукт, заявиха, че биодизелът от метилови естери на мастни киселини (FAME) и биодизелът от хидрогенирано растително масло (HVO) са два различни вида биодизел и че HVO следва да бъде изключено от настоящия обхват на продукта. В регламента от 2009 г. за налагане на временни мерки (13) всички видове биодизел и биодизелови смеси бяха счетени за биодизелови горива. FAME и HVO могат да бъдат смесвани с дизелово гориво и въпреки някои разлики във физическите характеристики крайната употреба на продукта е една и съща, като и двата продукта се произвеждат от промишлеността на Съюза. Освен това в жалбата при първоначалното разследване дизеловото гориво, произведено от HVO, изрично бе определено като част от разглеждания продукт, като към онзи момент нито една от страните не оспори това твърдение. Поради това твърдението бе отхвърлено.
 3. ВЕРОЯТНОСТ ЗА ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
 (39)
 В съответствие с член 11, параграф 2 от основния регламент Комисията проучи доколко е вероятно изтичането на срока на действащите мерки да доведе до продължаване или повторно възникване на дъмпинга.
 3.1. Предварителни бележки
 (40)
 Поради липсата на съдействие, както е обяснено в съображения 25—27 по-горе, не бе възможно да се извърши анализ въз основа на проверени данни, предоставени от производителите в САЩ.
 (41)
 Поради това в съответствие с член 18 от основния регламент констатациите във връзка с вероятността за продължаване или повторно възникване на дъмпинга се основават на наличните факти. Поради това Комисията използва следните източници на информация: искането за преглед с оглед изтичане на срока на действие на мерките и изявленията, предоставени впоследствие от заявителя, Евростат, базата данни „Атлас на световната търговия“ (GTA) и уебсайтовете на Администрацията за информация в областта на енергетиката на САЩ (US EIA) и Министерството на земеделието на САЩ (USDA).
 3.2. Продължаване на дъмпинга
 (42)
 След налагането на мерките през 2009 г. вносът на биодизел от САЩ в Съюза е спаднал почти до нула от 2013 г. нататък. Например по време на РПРП от САЩ са били внесени около 156 тона (от 1 юли 2019 г. до 30 юни 2020 г.). Тези обеми представляват едва 0,04 % от общия износ на САЩ и дори по-малък процент от потреблението на Съюза. Съответно Комисията стигна до заключението, че тези малки обеми не дават достатъчно основание за продължаване на анализа на дъмпинга. Поради това Комисията насочи своето разследване към вероятността от повторно възникване на дъмпинга, ако се допусне срокът на действие на мерките да изтече.
 3.3. Повторно възникване на дъмпинга
 (43)
 Комисията направи анализ дали има вероятност посоченият дъмпинг да възникне повторно, ако срокът на действие на мярката изтече. По-специално